projecte-aina/catalan_government_crawling huggingface dataset:
Programa adreçat a pares i mares amb fills/es entre 6 i 16 anys que té per objectius desfer-se de creences errònies entorn del consum de drogues, potenciar les competències parentals positives i prevenir les conductes de risc relacionades amb el consum de substàncies.
El Programa ofereix un conjunt d'eines educatives per resoldre els dubtes i les inseguretats que es tenen al voltant de la important tasca de connectar amb els fills per educar-los i conviure-hi.
El Programa consta de materials educatius adreçats a pares i mares, i s'organitzen tallers per a famílies sobre prevenció a través de les AMPA dels centres educatius.
El programa ofereix un conjunt d'eines educatives.
Per una banda, els diferents MATERIALS EDUCATIUS de suport, com la Guia informativa (amb informació, consells, adreces d'interès i activitats per reflexionar sobre temes relacionats amb les drogues en general i la sexualitat) o els Monogràfics (amb informació específica de cadascuna de les principals substàncies consumides pels joves), entre d'altres.
Per altra banda, el Programa també organitza TALLERS per a famílies sobre prevenció, a través de les AMPA dels centres educatius, entitats i associacions, amb les finalitats següents:
Les sessions es duen a terme per professionals de l'àmbit de l'educació i la salut, que tenen una àmplia experiència en prevenció de conductes de risc.
Els tallers s'organitzen en dues propostes:
1/ Tallers "PARLEM" I "ACTUA": Es treballen els temes següents: els pares i les mares com a models ( què fem, què diem, com actuem...), la comunicació (el diàleg, saber escoltar,...), els amics (el grup d'iguals), els límits (normes, referents...), l'autoestima i les habilitats parentals positives.
2/ Taller "SOMRIU": Es treballen els temes següents: adolescència, educació emocional, promoció-prevenció, resiliència, mediació, tècniques de comunicació, escolta, disciplina, cohesió, autoregulació, resolució de conflictes, etc.
En l'àmbit escolar, del lleure o tallers per a pares i mares.
Guia Connecta amb els teus fills/es.
Com prevenir el consum de drogues i altres conductes de risc?
Quan als pares ens preocupa el tabac
Quan als pares ens preocupen les begudes alcohòliques
Quan als pares ens preocupen els porros
Fullet "Com dinamitzar els tallers per a pares i mares"
Sub-direcció General de Drogodependències
El programa Beveu Menys va néixer l'any 1995 en el marc d'un projecte col·laboratiu internacional de la OMS amb l'objectiu de difondre a tota Catalunya les estratègies de detecció i intervenció breu en matèria d'alcohol en l'àmbit de l'atenció primària.
Es va començar a implementar l'any 2002, i des de l'1 de gener de 2009 s'està fent en el marc d'un acord de col·laboració entre la Sub-direcció General de Drogodependències, la Societat Catalana de Medicina Familiar i Comunitària (CAMFiC) i l'Associació d'Infermeria Familiar i Comunitària de Catalunya (AIFICC)
Les accions del programa Beveu Menys segueixen també les recomanacions del projecte PHEPA (Primary Health European Project on Alcohol) i es van ajustant a partir de l'evidència més recent compartida en el marc de la xarxa INEBRIA (International Network on Brief Interventions for Alcohol and Other Drugs).
El programa va dirigit a professionals de l'atenció primària i a la població atesa, especialment aquella amb un consum de risc perjudicial d'alcohol.
S'han format el 95% de tots els centres d'atenció primària de Catalunya a través de professionals referents i mitjançant l'estratègia de formació entre iguals.
L'alcohol és una substància psicoactiva amb propietats que causen dependència i que s'ha utilitzat àmpliament en moltes cultures durant segles.
El consum de risc o perjudicial d'alcohol comporta una gran càrrega social i econòmica per a la societat i esdevé un problema de salut pública molt important.
La seva prevenció ha estat i és una prioritat per a l'Agència de Salut Pública del Departament de Salut.
Cada any es produeixen 3 milions de morts al món per causes atribuïbles a l'alcohol, la qual cosa representa un 5,3% de totes les defuncions, segons dades de l'Organització Mundial de la Salut.
A Europa representen 291.103 morts per aquesta causa, un 5,5% del total, segons dades del 2018.
D'aquestes morts, el 74% van ser homes i el 26% dones, i el 23% joves d'entre 20 i 24 anys.
A Catalunya, la mortalitat atribuïda per alcohol s'estima entorn del 4,5%.
L'ús nociu d'alcohol és un factor causal en més de 200 malalties i trastorns.
Les principals causes de mort atribuïbles a l'alcohol a Europa el 2016 van ser el càncer (29%), la cirrosi hepàtica (20%), les malalties cardiovasculars (19%) i les lesions (18%).
En dones, la principal van ser les malalties cardiovasculars (34,8%) i en homes, el càncer (29,2%).
El 20% de les persones que es visiten a l'atenció primària pateixen un trastorn per consum d'alcohol i d'aquestes, només una de cada deu rep tractament.
Aquest tractament generalment s'inicia uns 10 anys després d'haver començat el problema.
Per aquest motiu, el cribratge i la Intervenció Breu esdevenen accions prioritàries per tal de reduir els problemes associats al consum d'alcohol.
El programa té l'objectiu de disminuir el consum d'alcohol de la població que es visita a l'atenció primària i també reduir els problemes associats a aquest consum.
Butlletí ofereix als professionals noticies destacades, programes, projectes internacionals i publicacions més rellevants al voltant de l'epidemiologia, la prevenció, reducció de danys i tractament de les drogues del Canal Drogues.
Periodicitat de publicació del Butlletí: Bimensual
El butlletí es publica des de l'any 2016.
Cercador que permet a la ciutadania i els professionals conèixer els programes i les activitats en prevenció que es desenvolupen a Catalunya.
El Sistema d'Informació en Prevenció sobre Drogues i Salut Mental és un cercador que té per objectiu donar a conèixer a tothom els recursos preventius que es desenvolupen a Catalunya, i específicament aquells de què disposa cadascú en el seu municipi.
S'hi troben, entre d'altres, els serveis d'assessorament i orientació a les famílies, les activitats i els programes que es duen a terme als centres educatius, els telèfons i els webs d'atenció a la ciutadania i les activitats adreçades als joves.
Les dades són introduïdes al Sistema i actualitzades pel personal tècnic responsable en prevenció dels municipis, dels consells comarcals, dels centres d'atenció i seguiment de les drogodependències, dels centres de salut mental infantil i juvenil, i de les organitzacions no governamentals especialitzades.
La Ruleta Russa és un joc de taula, interactiu i dinàmic, que té com a objectiu sensibilitzar, informar i transmetre coneixements a les persones usuàries de drogues sobre les pràctiques i conductes de risc durant el consum i les relacions sexuals, i sobre les malalties infeccioses que hi van associades com la HIV i l'hepatitis.
Persones usuàries de la Xarxa d'Atenció a les Drogodependències (XAD)
En recursos de reducció de danys i en la resta de centres de la Xarxa d'Atenció a les Drogodependències de Catalunya (XADC).
Subdirecció General de Drogodependències
A Catalunya, la Xarxa d'Atenció a les Drogodependències de Catalunya (XAD) atén anualment uns 15.000 pacients (dels quals el 80% són homes).
Aquest fet situa els centres que la constitueixen en una posició privilegiada per detectar els pacients amb aquesta doble problemàtica i intervenir-hi.
Aquesta Jornada pretén compartir la feina feta en els darrers anys en l'àmbit de la violència contra la parella a la XAD amb la finalitat de millorar l'abordatge de la violència contra la parella en els recursos assistencials de drogodependències.
Es presentaran, els resultats d'un estudi fet a Catalunya sobre la magnitud del problema i un seguit de materials de suport i guies elaborades per ajudar als professionals tant en les visites individuals com grupals.
Subdirecció General de Drogodependències
Espai de debat, reflexió i propostes que convida tots els agents del municipi implicats directament o indirectament amb l'oci nocturn.
L'Agència de Salut Pública de Catalunya desenvolupa el programa "Q de Festa!
Nits de qualitat", projecte marc que té com a objectiu posar en comú els diferents agents implicats en l'oci nocturn d'un territori per fer-ne un espai més segur, atractiu i saludable per a tothom.
En el marc d'aquest programa, l'any 2008 s'inicia el projecte "Nits Q", un espai de treball participatiu amb els diferents agents implicats en l'oci nocturn d'un territori per tal d'engegar iniciatives consensuades.
Les taules "Nits Q" convoquen representants de l'Administració pública, la indústria de l'oci nocturn, policia local i Mossos d'Esquadra i altres entitats del món cultural i associatiu del territori.
Les taules "Nits Q" es van iniciar l'any 2008, i fins ara s'han iniciat a 25 municipis de Catalunya; s'han celebrat 230 sessions participatives i s'ha aconseguit la participació directa d'unes 480 persones.
Les taules Nits Q són un espai de debat, reflexió i proposta que convida tots els agents del municipi implicats directament o indirectament amb l'oci nocturn.
Cada taula es crea amb l'objectiu d'esdevenir un òrgan participatiu permanent per a tot allò que fa referència a l'oci nocturn en un municipi.
Es desenvolupen mitjançant la metodologia participativa i el consens; l'horitzontalitat i l'autonomia són les seves característiques fonamentals.
Les iniciatives desenvolupades en el marc de les taules Nits Q han tingut impacte sobre bona part del sector de l'oci nocturn i les persones usuàries de molts municipis de Catalunya.
Així, en el marc de Nits Q s'han engegat diferents iniciatives de prevenció i reducció de riscos en l'oci nocturn, relacionades, per exemple, amb la mobilitat segura, amb el consum de substàncies per part de menors d'edat o amb la dispensació d'alcohol a menors.
D'altres relacionades amb la convivència entre veïns i persones usuàries de l'oci nocturn pel que fa a la contaminació acústica i l'ús respectuós de l'espai públic o amb la formació en prevenció i reducció de riscos per a professionals de l'oci nocturn i associacions culturals de la ciutat.
En les últimes taules s'han treballat aspectes relacionats amb la prevenció del sexisme en l'oci nocturn.
Aquesta és una proposta que no tan sols permet generar un espai de participació en l'àmbit local, sinó que es planteja amb l'objectiu de construir una xarxa de municipis i consells comarcals units en l'objectiu de promoure la prevenció i la reducció de riscos associats al consum i a la festa.
El proper 4 de febrer se celebra el Dia Mundial contra el Càncer, promogut per la Unió Internacional Contra el Càncer (UICC), amb el suport de l'Organització Mundial de la Salut (OMS).
L'alcohol està associat a més de 200 malalties, entre les quals s'inclouen diferents tipus de càncer, com ara els de tracte digestiu superior (cavitat bucal, faringe, laringe i esòfag) i els de colon, fetge i pit (aquest últim, en dones).
Accedeix als cursos i jornades que es realitzen a Catalunya tant els organitzats per la Sub-direcció General de Drogodependències com per altres entitats o organismes.
Servei d'orientació sobre drogodependències.
Confidencial, gratuït i de qualitat
L'Alcohol és responsabilitat de tothom
El consum d'alcohol i/o drogues durant l'embaràs comporta greus riscos per al desenvolupament i la salut del fetus: poden anar des de retard del desenvolupament fins a disminució de la capacitat intel·lectual.
El programa "Embaràs sense alcohol ni drogues" pretén sensibilitzar la població general i les dones gestants sobre els danys associats al consum d'alcohol durant l'embaràs i formar els professionals sobre com fer-ne la detecció precoç i la intervenció breu per tal de disminuir el nombre d'embarassos que s'hi exposen.
El programa es desenvolupa en les fases següents:
Aquest és un programa de promoció de l'exercici físic per a adolescents com a estratègia de prevenció del consum de drogues que actualment s'està implementant a 24 municipis de Catalunya
El programa FITjove s'estructura en dues fases:
Consisteix en una sortida matinal de l'àrea d'educació física a un centre esportiu del barri on els alumnes tindran l'oportunitat de participar en un tastet d'activitats de fitnes dirigides per un tècnic especialitzat i, alhora, de conèixer com és i què s'ofereix en un equipament esportiu comunitari del seu territori.
És un programa d'exercici físic de dues tardes a la setmana (en horari no lectiu) ofert en el centre esportiu del barri a través del qual els alumnes podran practicar activitats dirigides de fitnes adaptades a la seva edat amb altres nois i noies.
La primera fase del programa s'adreça a adolescents de 4t d'ESO (15-16 anys) de centres educatius adherits al Pla Català de l'Esport a l'Escola.
A la segona fase, hi podran participar, a més, tots els nois i noies de 16 a 18 anys de la zona que s'hi vulguin apuntar.
Els tècnics esportius del programa FITjove reben una formació específica per poder actuar com a agents de prevenció amb adolescents.
Els professors d'educació física disposaran de material de suport per completar la sortida didàctica de primera fase, des dels centres educatius.
Díptic de presentació del programa
Sub-direcció General de Drogodependències
Sub-direcció General d'activitats Esportives i Infraestructures
Secretaria General de l'Esport i de l'Activitat Física
El manual és una eina per avaluar les metodologies de treball i les intervencions la reducció de riscos en l'àmbit de l'oci nocturn.
Aquest manual s'emmarca en una de les línies de treball del " Nits de qualitat ", i es tracta d'una eina de diagnosi i avaluació per valorar l'impacte que tenen les accions implementades en l'oci nocturn en l'àmbit local.
S'ofereixen eines i recomanacions per conèixer millor la realitat de les persones que surten de festa en cada municipi pel què fa als seus hàbits de festa, les pràctiques de risc i el consum de substàncies, entre altres indicadors.
En l'àmbit comunitari i en el de l'oci nocturn
Manual d'eines i recomanacions per a la diagnosi i l'avaluació de les intervencions en l'oci nocturn en l ́àmbit local
Sub-direcció General de Drogodependències
La guia conté recomanacions pràctiques per a incorporar la perspectiva de salut pública en les festes majors i celebracions locals.
Ofereix propostes concretes per a reduir els problemes relacionats amb el consum d'alcohol i altres drogues en les festes.
La guia s'adreça a professionals que desenvolupen accions de prevenció en el marc de les festes locals i ha estat elaborada amb la col·laboració d'especialistes del camp vinculats a diferents entitats i municipis.
El Decàleg és un resum de la guia amb recomanacions pràctiques per a incorporar la perspectiva de salut pública en les festes majors i celebracions locals.
Té dues versions, una en color blanc pensada per entorns diürns i una altra en color negre més adient per entorns d'oci nocturn.
Es pot descarregar per imprimir i en breu el tindrem en format A2 i es podrà demanar a la Subdirecció General de Drogues.
Aquests materials s'emmarquen en les nostres estratègies preventives comunitàries i en el programa Nits de Qualitat.
GUIA DE RECOMANACIONS sobre el consum d'alcohol i altres drogues en les festes locals
"DECÀLEG" 10 Recomanacions sobre el consum d'alcohol i altres drogues en les festes locals
Recomanacions d'estiu sobre el consum d'alcohol
Subdirecció General de Drogodependències
La Societat Científica Espanyola d'Estudis sobre l'Alcohol, l'Alcoholisme i les altres Toxicomanies (Socidrogalcohol) ha organitzat a Barcelona, el passat 12 de desembre, aquesta jornada dedicada al les Addiccions comportamentals.
La jornada, organitzada per Socidrogalcohol, ha estat inaugurada per Joan Colom, sub-director general de Drogodependències de l'Agència de Salut Pública de Catalunya, que ha ofert una visió general sobre l'evolució i l'estat actual del joc patològic en el context català.
També ha presentat les estratègies preventives que s'han posat en marxa i els recursos assistencials existents a Catalunya.
A continuació s'ha desenvolupat una taula rodona en la que s'han exposat diferents abordatges de les addiccions comportamentals, des de la vesant preventiva a la intervenció clínica, tan en infants i adolescents, com en adults.
En aquesta taula hi ha participat Mireia Ambròs, tècnica de la Sub-direcció General de Drogodependències, que ha ofert una visió global de l'ús actual de les pantalles des del punt de vista de l'impacte en els adolescents: com han interferit i canviat entre els joves la manera de relacionar-se i d'identificar-se, i com han impactat, en molt poc temps, en els processos de participació i aprenentatge.
Davant l'escenari actual, Ambròs ha ofert diferents enfocaments per tal de fer abordatge preventiu dels entorns digitals en l'adolescència.
La jornada ha continuat amb el debat de casos clínics.
La Dispensació Responsable d'Alcohol (DRA) és un dels elements clau per reduir els riscos i danys associats al consum d'alcohol.
La Subdirecció General de Drogodependències de l'Agència de Salut Pública de Catalunya (ASPCAT), en el marc del projecte "Q de Festa!", vol incrementar el coneixement sobre Dispensació Responsable d'Alcohol (DRA) entre les persones relacionades amb el sector de l'oci nocturn.
Per això ha elaborat una sèrie de vídeos que simulen situacions reals a les quals s'enfronta el personal de barra, tot oferint estratègies per evitar que aquestes situacions esdevinguin problemàtiques.
Què fer quan hi ha un menor demanant alcohol?
Com actuar davant d'una persona que presenta clars símptomes d'embriaguesa?
Quin és el contingut alcohòlic d'una cervesa o un combinat?
Aquestes són algunes de les preguntes que responen els vídeos, que tracten de forma amena i clara qüestions relacionades amb la normativa, les conductes de risc i les possibles situacions de conflicte.
Les persones a qui s'adrecen aquests materials audiovisuals no són només les treballadores en locals d'oci nocturn, propietàries de local o promotores de concerts, sinó també les que formen part d'entitats i administracions relacionades amb la promoció de la salut i la reducció de riscos que vulguin difondre aquests missatges.
'Q de Festa!' distintiu de qualitat en l'oci nocturn que garanteix espais més segurs i saludables
La Dispensació Responsable d'Alcohol és un dels deu criteris de salut que han de garantir aquelles discoteques, festes majors, festes universitàries i festivals per obtenir el Distintiu de qualitat "Q de Festa".
Els altres serveis són: alcoholímetres, preservatius, aliments, taps per a les orelles, cocktails sense alcohol, accés a l'aigua, donar informació sobre transport, i que el que el seu personal es formi per prevenir i actuar davant les violències sexuals.
En 10 anys s'han fet 123 formacions sobre DRA a 2.384 persones.
'Q de Festa!' als festivals de música
Amb aquests vídeos sobre DRA es pretén també millorar l'accés a aquesta informació per part dels treballadors d'esdeveniments massius com grans festivals de música.
Un dels objectius del programa pel 2020 és ampliar el número de festivals de música que disposen d'aquest distintiu.
Actualment els festivals Primavera Sound, Sonar, Canet Rock i Circuit Barcelona formen part del "Q de Festa!".
Una vuitantena de joves són atesos a urgències cada cap de setmana per intoxicacions alcohòliques
Segons l'enquesta ESTUDES (Enquesta estatal sobre l'ús de drogues en ensenyaments secundaris), a Catalunya, un de cada quatre joves de 14 a 18 anys (27,4%) ha begut de forma compulsiva en l'últim mes, un fet que també rep el nom de 'binge drinking', és a dir, ingesta elevada de begudes alcohòliques -cinc en el cas dels homes i quatre en el de les dones- en menys de dues hores.
Els caps de setmana, les urgències d'hospitals o CUAPs atenen de mitjana 79 joves menors de 30 anys per intoxicacions alcohòliques.
"Q de Festa!" reconeix al personal de l'oci nocturn com agents claus per fer dels espais d'oci recreatiu, un entorn més saludable i de qualitat.
Per a més informació sobre "Q de Festa!":
Amb motiu del Dia Internacional dels Drets Humans, el passat 10 de desembre, l'Observatori de Drets Sexuals i Reproductius va presentar el seu primer informe sobre les vulneracions dels Drets Sexuals i Reproductius que pateixen les dones a Catalunya, construït a partir de les denúncies de la pròpia ciutadania.
L'informe s'ha elaborat a partir de 300 entrevistes realitzades durant aquest any, i del centenar de denúncies de vulneracions de drets que ha rebut l'Observatori des de la seva posada en marxa l'octubre de 2018.
Algunes dades presentades: 6 de cada 10 persones asseguren no haver sentit mai a parlar dels Drets Sexuals i Reproductius; un 71% de les enquestades assegura haver-se sentit menystinguda durant l'embaràs o part; el 38% s'ha sentit jutjada o l'han esbroncada en demanar una pastilla anticonceptiva; un 40% creu tenir poca informació sobre com poder realitzar un avortament; gairebé el 30% sent que el lloc on viu dificulta l'accés als serveis de salut sexual.
A la presentació hi han participat diverses representants relacionades amb les vulneracions que es recullen a l'informe: Esther Murillo de la coordinadora de Comissions de Coeducació, Gènere i Feminismes de les Escoles Públiques de Gràcia, Montse Cervera de la Campanya pel Dret a l'Avortament Lliure i Gratuït, Rosario Mendieta de Marea Verde Barcelona, Elena Longares de LesBiCat i de la campanya feminista pel Dret a la Reproducció Assistida, Eva Vela de la FAME (Federación de Asociaciones de Matronas de España) i coordinadora d'ASSIR, Ana Isabel Ibar de la Sub-direcció General de Drogodependències de l'Agència de Salut Pública de Catalunya, Laia Estrada de la CUP Tarragona, i Sílvia Aldavert de l'Associació de Drets Sexuals i Reproductius.
Trastorns de Consum de Substàncies (TCS) i vulneracions dels Drets Sexuals i Reproductius
Les persones que consumeixen drogues sovint són estigmatitzades i culpabilitzades pel seu consum.
Però en el cas de les dones existeix una doble estigmatització, ja que se'ls qüestiona el seu rol com a mares i cuidadores, o la possibilitat de tenir fills o filles al seu càrrec, pel fet de ser consumidores.
Aquesta estigmatització múltiple té vàries conseqüències, com que les dones consumidores tenen dificultats per demanar ajuda i accedir als recursos socials i de salut.
Des de la Sub-direcció General de Drogodependències, Ana Isabel Ibar ha explicat, durant la presentació, alguns exemples de vulneració dels Drets Sexuals i Reproductius que pateixen les dones amb TCS i que es recullen a l'Informe de l'Observatori:
Des de la Sub-direcció General de Drogodependències i el Servei de Salut Materrnoinfantil es treballa conjuntament per detectar i revertir aquestes vulneracions de drets.
Per fer-ho es compta amb la col·labortació d'equips professionals de diversos recursos de salut i socials, així com les associacions de dones consumidores: Mujeres cannábicas, Xarxa de dones que usen drogues i Metzineres (Entorns d'Aixopluc per a dones que usen drogues sobrevivint a violències), entre d'altres.
Informe 2019 L'Observatori de Drets Sexuals i Reproductius